 BannaMasaka basuze muketerekerero, Omusumba Jjumba atuuzibwa nkya Watchdog UgandaOmusumba omuggya Severus Jjumba nga ali mu kifo awagenda okuba omukolo gwokumutuuza enkyaBANNAMASAKA bonna bagenda kusula ku ntujjo oluvanyuma lwokumala entekateeka zonna ezomukolo gwokutuuza Omusumba omuggya owe ssaza lye Masaka Msgr. Severus Jjumba.Msgr. Jjumba yeyafuuka Omusumba we Masaka oluvanyuma lwa Kitaffe mu Katonda John Baptist Kaggwa okuwummula era mukadde waffe Paapa Francis naalonda Msgr. Jjumba okumuddira mu bigere, era nga ono yabadde omuwanika weSsaza lino.BannaMasaka bangi olwaleero nga bakulembeddwamu agenda okufuuka Omusumba Msgr. Jjumba baakedde ku kisaawe kya Kitovu Sports Arena okuyoyoota saako nokutekateeka zi weema omugenda okutuula abantu abayitirivu abagenda okwetaba ku mukolo guno.Omukulembeze we Ggwanga Yoweri Kaguta Museveni yasuubirwa okubeera omugenyi omukulu ku mukolo guno ogusuubirwa okubaako abagenyi abangi ennyo okuva mu Uganda nebweru.Kitovu nga bwe wafanana awagenda okubeera omukolo.Omu ku beetabye mu ntekateeka zino Lawrence Kaye alaze essanyu olwengeri abantu be Masaka gyebenyigidde obutereevu mu ntekateeka, nagamba nti bwe zinawerera essaawa 2 olunaku lwe nkya nga buli muntu ebigere abitambuza abizza Kitovu.Anyonyodde nti ebyokulya bingi ddala nti era abantu bawaddeyo ente 40 okusobola okugabula abantu ba Katonda abanetaba ku mukolo guno.Mohammed Kaliisa appointed Director Foreign Commercial Relations at Chamber of CommerceProstitute stabs UPDF officer to death26th December 2018 at 19:50 